รักษาหนองในที่คลินิกใกล้บ้านได้มั้ยครับหรือต้องไป​ รพ.​ อย่างเดียว
สวัสดีค่ะ งาน,โรคหนองในมีทั้งหนองในแท้ และหนองในเทียม ซึ่งเกิดจากการติดเชื้อแบคทีเรียคนละชนิดกัน ยาที่ใช้รักษาจึงต่างกัน โดยประมาณ 30% ของผู้ที่เป็นหนองในแท้มักติดหนองในเทียมร่วมด้วย ดังนั้นจึงมักให้การรักษาไปพร้อมกันการรักษาโรคหนองในแท้ที่ร่วมกับหนองในเทียม คือ การฉีดยาปฏิชีวนะ ceftriaxone 250 มิลลิกรัม เข้ากล้าม 1 เข็ม ร่วมกับทานยา azithromycin 1 กรัม 1 ครั้งแต่หากเป็นเฉพาะโรคหนองในเทียม การรักษาจะใช้ยาทานเป็นหลัก เช่น azithromycin 1 กรัม 1 ครั้ง, doxycycline 100 มิลลิกรัม วันละ 2 ครั้ง นาน 1-2 สัปดาห์ เป็นต้น โดยไม่ต้องฉีดยาสำหรับการจะไปรักษายังคลินิกใกล้บ้านนั้น หากคลินิกมียารักษา ก็สามารถไปรักษาได้ค่ะ หากคลินิกไม่มียา ก็จะแจ้งให้ไปรักษาที่โรงพยาบาลค่ะ ทั้งนี้ หากไปรับการรักษาที่โรงพยาบาลที่เรามีสิทธิการรักษาอยู่ เช่น สิทธิหลักประกันสุขภาพ (หรือ 30 บาทในชื่อสมัยก่อน) หรือสิทธิประกันสังคม ก็ไม่ต้องเสียค่าใช้จ่ายในการรักษาค่ะ